PLAN FOR CULTURE

Riječ je slika je riječ: Srednji vijek rastumačen djeci
2025-10-14 08:00 - 2025-11-14 17:00 (Europe/Zagreb)
U okviru programa „Riječ je slika je riječ” u sklopu kojeg naklada Mala zvona održava razgovore i tematske izložbe posvećene odnosu književnosti i likovne umjetnosti, održat će se razgovor o popularno-povijesnoj knjizi J. Le Goffa „Srednji vijek rastumačen djeci” uz popratnu izložbu ilustracija Ivana Stanišića.

GSK Kerempuh: PLJUSKA
2025-10-12 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: OTAC, KĆI I DUH SVETI
2025-10-11 19:00 - 22:15, 2025-10-10 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

„Apsolutni početnici“ s Ivicom Prtenjačom Besplatne besplatne radionice kreativnog pisanja!
2025-10-11 10:00 - 2025-12-20 12:00
Hrvatski školski muzej poziva vas na jedinstveni ciklus radionica kreativnog pisanja „Apsolutni početnici“ pod vodstvom Ivice Prtenjače, iskusnog pisca, urednika i mentora s dugogodišnjim iskustvom u radu s mladima.
Program kreativnog pisanja namijenjen je početnicima od 15 do 30 godina i otvoren za sve žanrove, pružajući polaznicima prostor za individualno stvaranje, ali i kolegijalnu interakciju unutar grupe. Radionice uključuju individualizirana vodstva u procesu promišljanja, stvaranja i komentiranja teksta, a završavaju javnim čitanjem radova polaznika.
Ciklus obuhvaća 10 subotnjih sesija, svaka u trajanju od 2 sata, održavat će se subotama od 10 do 12 sati u Galeriji Školskog muzeja „Školica za 5“, Hebrangova 5, Zagreb.
Hrvatski školski muzej u suradnji s Ivicom Prtenjačom omogućava novu priliku za besplatno obrazovanje i kreativni razvoj mladih sugrađana, potičući njihovu kreativnost, izražavanje i cjeloživotno učenje kroz kvalitetan i strukturiran program radionica.

Kreativna Ura: ZvUQ - PEACE of MIND
2025-10-10 20:00 - 22:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U petak, 10. listopada u 20 sati, u Uraniji – prostoru kreacije, započinje novo poglavlje dijaloga između glazbe, prostora i misli: koncertom PEACE of MIND ansambla Zagreb Unlimited Quintet (ZvUQ) otvara se suradnički koncertni ciklus u sklopu programa Kreativna Ura, koji istražuje ulogu glazbe u suvremenom društvu – kao prostora slušanja, razumijevanja i zajedništva.
Riječ je o projektu koji spaja dvije komplementarne dimenzije – Uraniju kao interdisciplinarni kulturni prostor posvećen arhitekturi, umjetnosti i društvu, i ZvUQ, novi puhački ansambl kojeg čine iznimni glazbenici: flautistica i umjetnička voditeljica Ana Batinica, oboistica Iva Ledenko, fagotistica Eva Fritz, klarinetist Bogdan Bikicki i hornist Petar Kšenek.
Ova suradnja otvara prostor u kojem se zvuk, prostor i misao međusobno preklapaju – u kojem glazba postaje arhitektura emocije, a prostor Uranije okvir za kontemplaciju o suvremenom iskustvu.
Ciklus Important Dates by ZvUQ: glazbom o društvu i vremenu
Koncert PEACE of MIND inaugurira ciklus “Important Dates by ZvUQ”, kroz koji će ansambl tijekom sezone otvarati dijalog o važnim temama suvremenog života – od mentalnog zdravlja i djetinjstva, do borbe protiv raka i klimatske odgovornosti.
Svaki koncert bit će vezan uz jedan međunarodno dogovoreni datum, a osim glazbenog programa uključivat će razgovore, video priloge i refleksije o ulozi glazbe kao katalizatora promjene i introspekcije.
Prvi koncert ciklusa posvećen je Svjetskom danu mentalnog zdravlja, a donosi glazbeni program koji se kreće između meditativnog i energičnog, istražujući unutarnju dinamiku uma i zvuka.
Na programu su djela Antona Reiche, Jacquesa Iberta i Heinricha Kaspara Schmida, skladatelja koji su svojim opusima oblikovali estetski i emocionalni jezik komorne glazbe.
Uvod u koncert čini projekcija video intervjua s Marijom Pranjić, pijanisticom, muzikoterapeutkinjom i neuroznanstvenicom koja kao postdoktorantica djeluje u Laboratoriju za kognitivnu neuroznanost na Medicinskom fakultetu Sveučilišta Harvard. Tema razgovora – odnos između glazbe, mozga i emocionalnog blagostanja – postavlja misaoni okvir cijelog događanja.
Ansambl koji preispituje ulogu glazbe
Zagreb Unlimited Quintet okuplja glazbenike iz Hrvatske, Slovenije i Srbije koji djeluju na solističkim pozicijama u Hrvatskom narodnom kazalištu u Zagrebu i Zagrebačkoj filharmoniji. Njihov rad proizlazi iz zajedničke potrebe da glazbom progovaraju o pitanjima koja nadilaze partituru – o odgovornosti, pažnji, zajedništvu i prostoru unutarnjeg dijaloga.
ZvUQ promišlja komornu glazbu kao društvenu praksu: ne kao reprezentativni čin, već kao iskustvo pažljivog slušanja – sebe, drugih i svijeta koji nas okružuje.
Suradnja Uranije i ZvUQ: prostor i zvuk u zajedničkom ritmu
Projekt Urania i ZvUQ nadovezuje se na dugoročnu misiju Uranije da kroz svoj kulturni program promiče interdisciplinarne dijaloge između arhitekture, glazbe, umjetnosti i dizajna.
U ovom kontekstu, glazba nije samo izvedbeni čin, nego i način artikuliranja prostora, ritma i atmosfere.
ZvUQ svojim delikatnim akustičkim jezikom stvara zvučni ambijent koji Uraniju pretvara u mjesto osluškivanja – ne samo tonova, nego i svijesti.
Koncertni ciklus nastavit će se tijekom godine novim tematskim programima koji prate važne međunarodne datume: Međunarodni dan djeteta, Svjetski dan borbe protiv raka i Dan planeta Zemlje, šireći pritom ideju glazbe kao oblika društvene refleksije i kulturne odgovornosti.
Ovaj program je sufinanciran sredstvima Grada Zagreba.
Više o koncertu saznajte na urania.hr.

EVA IMR MRÁZIKOVÁ Emil Filla Gallery in Ústí nad Labem: Three decades of Art and Moving
2025-10-10 18:00 - 20:00 | HDLUDU, Šetalište kralja Zvonimira 32, Dubrovnik
Predavanje će prikazati aktivnosti Galerije Emil Filla u češkom gradu Ústí nad Labemu, i to u posljednja tri desetljeća. Tijekom tog razdoblja, naime, ovaj grad i njegova kulturna scena doživjeli su dinamičnu transformaciju i rast te poprimili svoj današnji oblik. Autorica će predstaviti galerijsku scenu, umjetničke institucije, ličnosti i aktivnosti koje su tipične upravo za Ústí nad Labem i koje doprinose jedinstvenom karakteru ovog mjesta.
Eva Imr Mráziková, dr. sc., docentica je na Odsjeku za povijest i teoriju umjetnosti Fakulteta umjetnosti i dizajna Sveučilišta Jan Evangelista Purkyně u Ústí nad Labemu. Fokus njezinog nastavnog rada su suvremeni umjetnički trendovi, kustoske prakse i djelovanje galerijskih institucija. Već preko dva desetljeća djeluje i kao kustosica, organizirajući izložbe i umjetničke projekte, te vodi Galeriju Emil Filla u Ústí nad Labemu. U svom galerijskom radu posebno je usredotočena na prezentaciju izložbi i komunikaciju između umjetničke institucije i publike.
————————eng
The lecture will present the gallery activities in Ústí nad Labem over three decades, during which the city and its cultural scene have dynamically transformed, grown, and evolved into their current form. The author will introduce the gallery scene, art institutions, personalities, and activities that are specific to Ústí nad Labem and contribute to the unique character of this place.
Mgr. Eva Imr Mráziková, Ph.D.
is an Assistant Professor at the Department of Art History and Theory at the Faculty of Art and Design, Jan Evangelista Purkyně University in Ústí nad Labem. Her lectures focus on the latest trends in contemporary art, curatorial practices, and gallery operations. For over two decades, she has also worked as an art curator, organizing exhibitions and projects, and has been leading the Emil Filla Gallery in Ústí nad Labem. A central aspect of her work emphasizes exhibition presentation and the communication between the gallery institution and its audience.

GSK Kerempuh: ŽENIDBA
2025-10-09 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: Arhitektura i dizajn
2025-10-09 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U Uraniji – prostoru kreacije, u četvrtak, 9. listopada u 17:30 sati održat će se razgovor između dizajnera Damira Gamulina i arhitektice, povjesničarke arhitekture Ane Šverko, pod naslovom Kreativna Ura: Arhitektura i dizajn. Susret otvara pitanje odnosa arhitekture i dizajna ne kroz pregled pojedinačnih radova, već kroz analizu suradnji i dodira disciplina koje oblikuju suvremenu prostornu kulturu. Prakse preklapanja Gamulinove prakse odlikuju se radom na presjeku graﬁčkog, interijerskog i arhitektonskog dizajna, muzejskih postava i digitalnih interaktivnih sustava i alata. od sudjelovanja ili oblikovanja projekata na Triennale di Milano (2022.), Taipei Biennaleu (2020.) i Venecijanskom bijenalu (2006.), do niza drugih inicijativa – pokazuju kako dizajn može postati platforma za dijalog između tehnologije, prostora i društva.
Razgovor u Uraniji prilika je da se istakne kako suradnje – s arhitektima, umjetnicima, kustosima i institucijama – nisu tek funkcionalne nužnosti, već trenuci u kojima disciplina otvara prostor za nove interpretacije. Umjesto zatvorenih metodologija, ovdje se oblikuje otvoreni zajednički jezik, nastao u procesu pregovora i razmjene.
Sugovornica Ana Šverko
Ana Šverko, znanstvena savjetnica i voditeljica Centra Cvito Fisković Instituta za povijest umjetnosti u Splitu, u razgovor unosi povijesno-istraživačku i teorijsku dimenziju. Kao arhitektica i povjesničarka arhitekture, autorica brojnih publikacija i dopredsjednica Udruženja hrvatskih arhitekata, sagledat će Gamulinove prakse iz različitih uloga – kao kolegica, klijentica i dugogodišnja sugovornica.
Granice i prijelazi
U središtu razgovora bit će pitanje granica: koliko su one nužne za očuvanje identiteta discipline, a kada njihovo ukidanje otvara mogućnosti za nove prostorne i društvene konﬁguracije? Upravo u tim trenucima otvara se prostor za produktivan rizik i neplanirane ishode – od koncepata izložbenih postava do digitalnih reinterpretacija prostora.
Arhitektura i dizajn kao otvoreni sustavi
Ova Kreativna Ura u Uraniji ne govori o arhitekturi i dizajnu kao paralelnim poljima, nego ih promatra kao propusne sustave koji se u susretu međusobno redefiniraju. Time se problematizira suvremeni profesionalni kontekst u kojemu rad arhitekta ili dizajnera sve rjeđe ostaje unutar stabilno definiranih granica. Razgovor Damira Gamulina i Ane Šverko nastoji upravo takve zone preklapanja prepoznati kao najvitalnije točke suvremenog djelovanja, u kojima se otvara prostor ne samo za interdisciplinarne prakse, već i za nove načine razmišljanja o ulozi dizajna i arhitekture u društvu.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.
Ovaj program je sufinanciran sredstvima Grada Zagreba.

GSK Kerempuh: ŠKRTAC
2025-10-08 20:00 - 22:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: J.B.P. Molière
Autor adaptacije: Tomislav Zajec
Redateljica: Dora Ruždjak Podolski
Kerempuhov Škrtac u režiji Dore Ruždjak Podolski i adaptaciji Tomislava Zajeca svjestan je istovremeno i Molièreovog komediografskog umijeća, ali i vremena u kojem ova inscenacija nastaje, te ga neprestano otvara našoj suvremenosti. Koketirajući s elementima pop kulture, stihovima dobro nam poznatim s estrade, još se dodatno naglašava situacijska komika, ali i činjenica da Molièreove likove pokreću iste strasti kao i naše suvremenike.
Spominjanjem Shakespeara, Camusa, Krleže i korištenjem drugih referentnih točki izvandramske zbilje autori predstave upravo nas upućuju na to da Molièrovo ime pripada nizu bardova koji su bespoštedno kritizirali ljudsku narav, ali i da je vrijeme Molièrovih komedija bezvremensko odnosno da ono postoji upravo u onom vremenu u kojem se njegovi komadi igraju i može se ponavljati u beskonačnost.
Scenograf: Stefano Katunar
Kostimografkinja: Barbara Bourek
Autor glazbe: Stanislav Kovačić
Oblikovatelj svjetla: Miljenko Bengez
Asistentica kostimografkinje: Karmen Polović
Inspicijentica: Ena Subotić
Koordinatorica u pripremi predstave: Jasna Rešić
Igraju:
Harpagon – Hrvoje Kečkeš
Cléante – Josip Brakus
Élise – Mirela Videk Hranjec
Valère – Filip Detelić
Mariane – Iskra Jirsak
Anselme – Vedran Mlikota / Dražen Čuček
Frosine – Linda Begonja
Jacques – Borko Perić
La Flèche – Luka Petrušić
Sudski istražitelj – Damir Poljičak
La Merluche, Simon, Sudski pisar – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SVE ZBOG JEDNOG IMENA
2025-10-07 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Festival suvremene austrijske, njemačke i švicarske književnosti
2025-10-07 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Prestavljanje knjige „Prve kćeri” (Erste Töchter) Ljube Arnautović u sklopu Festivala suvremene austrijske, njemačke i švicarske književnosti. S autoricom će o knjizi i njezinom radu razgovarati Milka Car i Eugenia Ehgartner.

Festival suvremene austrijske, njemačke i švicarske književnosti
2025-10-07 10:00 - 14:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U sklopu Festivala suvremene austrijske, njemačke i švicarske književnosti predstavit će se roman autorice Rashe Khayat: „Ne vraćam se“ (Ich komme nicht zurück). Uz autoricu na događanju sudjelovati će Tobias Hüttner, Peter Hofmann, Marija Sruk i učenici Njemačke međunarodne škole Zagreb.

GSK Kerempuh: PREDSJEDNICI&CA
2025-10-04 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Lorena Matešić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SMRT NA DOPUSTU
2025-10-03 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

LOOKING BACK TO PAST, ANOTHER WAY OF LOOKING INTO THE FUTURE, Peter Pichler, PETER PICHLER ARCHITECTURE
2025-10-03 17:30 - 18:30 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Arhitekt Peter Pichler donosi smjeli, suvremeni glas u dijalog između tradicije i inovacije. Studirao je arhitekturu u Beču kod Zahe Hadid, a obrazovanje nastavio na UCLA, oblikujući rano globalnu perspektivu. Usavršavao se u međunarodno priznatim uredima, uključujući Zaha Hadid Architects, Delugan Meissl i OMA / Rem Koolhaas. Godine 2015. sa suprugom Silvanom Ordinas osnovao je studio Peter Pichler Architecture u Milanu. Studio istražuje sjecište lokalnog identiteta, održivih materijala i napredne tehnologije. Pichlerov rad stekao je široko priznanje, svrstavajući ga među najperspektivnije europske arhitekte. Proglašen je “Mladim talijanskim talentom”, bio je finalist za Gold Medal of Architecture i Dezeen Awards te dobitnik prestižne nagrade “40 Under 40” koju dodjeljuju The Chicago Athenaeum i The European Centre.

DIZAJN KOJI PRIVLAČI - ARHITEKTURA I INTERIJERI NOVIH TURISTIČKIH PROSTORA NA PRIMJERU HOTELA MATERRA, Martina Salitrežić, SIRRAH PROJEKT
2025-10-03 16:30 - 17:30 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Martina Salitrežić diplomirala je Krajobraznu arhitekturu 2013. godine na Agronomskom fakultetu Sveučilišta u Zagrebu. U tvrtki Sirrah projekt specijalizirala se za krajobraznu arhitekturu i interijere, gdje vodi projekte u tom segmentu poslovanja. Autorica je i koautorica brojnih realizacija, među kojima se ističu Hotel Materra u Čepinu, nogometni stadion Opus Arena u Osijeku te stadion u Kranjčevićevoj ulici u Zagrebu. Njezin rad obuhvaća oblikovanje i planiranje prostora, integraciju arhitekture s krajobrazom te dizajn interijera s naglaskom na funkcionalnost i prepoznatljiv identitet prostora.

SIMULATION.STIMULATION - THE ACTIVATION OF PUBLIC SPACE, Juergen Mayer H., J. MAYER H. UND PARTNER, ARCHITEKTEN MBB
2025-10-03 15:00 - 16:30 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Jürgen Mayer H. njemački je arhitekt i umjetnik školovan na Sveučilištu u Stuttgartu, The Cooper Unionu i Princetonu. Njegovi se radovi izlažu diljem svijeta i nalaze se u zbirkama kao što su MoMA New York, SF MoMA i Vitra Design Museum.
Ured J. MAYER H. and Partners osnovao je 1996., a 2014. pridružili su mu se Andre Santer i Hans Schneider. Međunarodno priznati studio istražuje arhitekturu, komunikaciju i tehnologiju, te je dobitnik nagrada poput Holcim Award i Audi Urban Future Award.
Njegov najpoznatiji projekt, Metropol Parasol u Sevilli, odlikuje se upečatljivom drvenom konstrukcijom koja je revitalizirala Plaza de la Encarnación. U tijeku su projekti poput RAW Berlin–Potsdam Innovation Campus, sjedišta Elementsa u Berlinu, Kulturnog centra u Münchenu i 5-Zero Cheongdam Towera u Seulu, što odražava predanost ureda inovacijama i održivosti.

BUILDING ON UNLEVEL GROUND, Verena Messner & David Messner, MESSNER ARCHITECTS
2025-10-03 14:00 - 15:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Messner Architects su 2013. godine osnovali brat i sestra David i Verena Messner. Praksa se temelji na suvremenom pristupu u različitim područjima, od stanovanja i funkcionalnih zgrada do dizajna namještaja i krajobraznih projekata. Primarni cilj razvoja koncepata prilagođenih korisniku i lokaciji jest promišljanje i gradnja visokokvalitetne arhitekture. Uglavnom regionalni kontekst definira područje djelovanja studija, oblikujući pogled arhitekata na osjetljiv odnos izgrađenog i prirodnog. Kritički pogled na zadano i primjena transdisciplinarnih strategija dovode do kreativnog dijaloga između arhitekture, krajolika, umjetnosti i dizajna.

MCA - DESIGNING FROM THE INSIDE OUT, Michela Galli, MARIO CUCINELLA ARCHITECTS
2025-10-03 13:00 - 14:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Michela Galli dio je tima Mario Cucinella Architects, u kojem ima ključnu ulogu u brojnim projektima – isprva kao operativni član tima, a kasnije i kao voditelj tima. Njezin rad obuhvaća cijeli proces dizajna, od konceptualne faze do koordinacije i nadzora. Njezina pažnja prema detaljima, u kombinaciji s kreativnom vizijom i snažnom tehničkom stručnošću, predstavlja vrijedan doprinos svakom projektu na kojem radi.

Sajam interijera InDizajn
2025-10-03 10:00 - 2025-10-05 20:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Pridružite nam se na 8. izdanju sajma interijera InDizajn! Na više od 5000 kvadrata izlagačkog prostora, od 3. do 5. listopada 2025. godine će se u Areni Zagreb okupiti brojni izlagači iz područja opremanja interijera, renomirani stručnjaci i arhitekti.
Kao i prijašnjih godina, na jedinstvenom i najtraženijem prostoru – Bazaru, svojevrsnoj “dizajnerskoj” ulici, predstavit će se hrvatski kreativci, mali obrtnici i produkt dizajneri čiji su radovi sastavni dio svakog modernog doma. Za sve one koji žele naučiti nešto novo, InDizajn i ovoga puta organizira stručna predavanja i panel rasprave, a za najmlađe smo osigurali Dječji kutak prepun zabave, igre i edukacije pod budnim okom stručnog osoblja.
Imat ćete priliku pronaći razna inspirativna rješenja za uređenje doma: gotov namještaj, ali i onaj po mjeri, dizajnerske komade, raskošne dekoracije, zanimljive detalje i još puno toga. Očekuju vas i brojni sajamski popusti te bogata nagradna igra za sve posjetitelje.

SAJAM DENTBIH 2025
2025-10-03 10:00 - 2025-10-04 17:00 | Hotel Hills Sarajevo, Butmirska cesta 18, Ilidža, Kanton Sarajevo, 71210, Bosnia and Herzegovina
Sajam će na jednom mjestu okupiti sve najznačajnije proizvođače i dobavljače dentalne opreme, pribora i usluga i istovremeno omogućiti njihovu neposrednu komunikaciju s poslovnim partnerima, klijentima, kupcima iz regiona.

Stakleno i sitno, ali dinamitno! (postani umjetnik svjetlosti!) ART ZA KVART u Školskom
2025-10-03 08:00 - 17:00
Kako bismo kraj godine obilježili u veselom, ali istovremeno intrigantnom blagdanskom duhu, oslikavat ćemo male staklene pločice. Inspiraciju motiva vučemo iz predivne arhive zbirki muzeja. Svoje mini vitraje možete kasnije objesiti na mjestu gdje će sunčeve zrake u potpunosti naglasiti boje i oblike koje ste naslikali s puno truda i pažnje.
Tehnika: Slikanje mini vitraja na staklenoj pločici.

GSK Kerempuh: ALAN FORD
2025-10-02 20:00 - 21:20, 2025-10-01 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Tribina: Tomislav Šovagović
2025-10-02 18:00 - 19:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Moderatorica Lada Žigo Španić razgovarat će s prozaikom, pjesnikom i novinarom Tomislavom Šovagovićem o njegovu djelu te stanju kulture i književnosti u Hrvatskoj danas.

Održiva Ura: Akustika u zgradama
2025-10-02 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak, 2. listopada u 17:30 sati, u Uraniji – prostoru kreacije, održat će se novo izdanje programa Održiva Ura, ovog puta posvećeno temi akustike u zgradama. Riječ je o tematskom skupu koji okuplja znanstvenike, arhitekte i stručnjake iz industrije kako bi otvorili pitanje akustičke kvalitete prostora, fenomena koji uvelike oblikuje naše iskustvo arhitekture, ali se u praksi i dalje često tretira kao sporedna tehnička kategorija.
Akustika određuje način na koji tijelo i svijest doživljavaju prostor. Ona modulira komunikaciju, koncentraciju, osjećaj ugode i privatnosti, a izravno je povezana i s fizičkim i mentalnim zdravljem korisnika. Prema istraživanjima Svjetske zdravstvene organizacije, buka je drugi najvažniji okolišni uzročnik zdravstvenih problema u Europi, odmah iza zagađenja zraka. U tom kontekstu akustika prestaje biti dodatak i postaje središnji parametar održive arhitekture.
Program u Uraniji otvara ključna pitanja:
• kako projektirati akustiku prostora kao integralni dio arhitektonskog koncepta, a ne naknadnu korekciju,
• kako implementirati nove europske regulative i standarde u domaću projektantsku praksu,
• na koji način industrija može odgovoriti na izazove suvremenih prostora – od učionica i dvorana do uredskih kompleksa i javnih građevina.

Kroz stručno predavanje i panel raspravu sudjelovat će vodeći hrvatski stručnjaci s Fakulteta elektrotehnike i računarstva i Arhitektonskog fakulteta Sveučilišta u Zagrebu, kao i industrije: prof. dr. sc. Kristian Jambrošić, prof. dr. sc. Antonio Petošić, doc. dr. sc. Marko Horvat, prof. dr. sc. Zoran Veršić, doc. art. Mateo Biluš, Mateja Nosil Mešić, mag. ing. arh., te Bojan Borko, projekt menadžer Saint-Gobain Ecophona. Moderatorica panela je Romana Ilić, voditeljica Udruge Urania.
Predavanje će obuhvatiti:
• akustiku prostora i osnovne principe projektiranja (Horvat, Jambrošić),
• zakonske aspekte i nove tehničke regulative (Biluš),
• primjere iz prakse buke i zvučne izolacije (Petošić),
• industrijske pristupe i rješenja (Borko, Nosil Mešić).

Završna panel-rasprava (Veršić, Horvat, Jambrošić, Petošić, Biluš, Borko) otvorit će ključno pitanje: može li akustička kvaliteta postati kriterij arhitektonske izvrsnosti jednako važan kao energetska učinkovitost ili vizualna estetika?
Akustika je višeslojni fenomen – istodobno tehnički izazov, zakonska obveza, ali i kulturni i društveni resurs. Kroz Održivu Uru nastoji se otvoriti polje dijaloga u kojem se arhitektonska praksa, istraživačka znanost i industrija međusobno nadopunjuju, gradeći nove standarde održivog građenja u kojem zvučna kvaliteta postaje sastavni dio arhitektonskog smisla.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

GSK Kerempuh: TRAŽI SE NOVI SUPRUG
2025-09-30 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

Susret s autoricom Jelenom Žugić
2025-09-29 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Održat će se književni razgovor s gošćom rezidencije Hrvatskog Pen centra – Jelenom Žugić. Razgovor će voditi Darija Žilić i Ivan Sršen.

It's a Man's World - Izložba fotografije
2025-09-29 10:00 - 2025-10-06 16:00 | Galerija Kaptol, Radićeva 32, Radićeva 32, Zagreb, Grad Zagreb, 10000, Croatia (Local Name: Hrvatska)
Izložbu koju je pripremila za Galeriju Kaptol fotografkinja i redateljica Vladimira Spindler nazvala je „ …it’s a man’s world“, jer smatra da nedvojbeno živimo u muškom svijetu. Takva tvrdnja nekome će zvučati provokativno ali umjetnica se u tom svijetu sasvim dobro snalazi, a protagonisti fotografija su joj nadahnuće u nastojanju da ih prikaže lijepim, zavodljivim i intrigantnim. Zato izložbom pokazuje tek dio prebogatog opusa, koji je nastajao tijekom brojnih snimanja, u miljeu u kojem se privatno i poslovno kreće, a to su svjetovi glazbe, filma, kazališta.
